Dewleta tirke ya ke Girê Sipî îşxal kerde demografîya ci vurnena. Îşxalkeran 600 keyeyê cergan Cerablusî ra pê 150 wesayîtan ardî Girê Sipî. Ame zanayene ke nê keyeyî keyeyê cergan ê ke îşxalkeran verê cû Gutaya Rojhelate, Humis û Îdlîbî ra ardî.
Hetê bînî ra goreyê zanayîşanê ke çimeyanê Cerablusî ra ameyî girewtene, Meclîsê Herêmî yê Cerablusî yê pabesteyê dewleta tirke nameyanê keyeyanê ke bierşawo Girê Sipî kom keno.
